Gačionių dvaro koplyčia

Gačionių dvaro koplyčia – naujai pastatyta koplyčia, esanti Rokiškio rajono savivaldybėje, Gačionių dvaro sodyboje, 4 km į šiaurę nuo Jūžintų, netoli kelio . Stovi sodybos dalyje tarp rūmų ir ežero pakrantės. Pašventinta koplyčia, kaip ir atnaujinta dvaro sodyba, atviri visuomenės lankymui ir pažinimui.

2025 m. rugsėjo 21 d. Panevėžio vyskupas Linas Vodopjanovas pašventino naują koplyčią. Šventinimo ceremonija buvo privati, skirta dvaro savininkų Balčiūnų šeimos artimiesiems. Šv. Mišiose dalyvaujant kartu kitiems kunigams, parapijiečiams, koplyčios statytojams, jai suteiktas Aušros vartų Švč. Mergelės Marijos, Gailestingumo Motinos vardas. Pavadinimą įkvėpė koplyčioje kabantis dailininko Vytauto Kasiulio  (1918–1995) tapytas paveikslas „Aušros vartų motina“.Gačionių dvare pašventinta koplyčia ir aukotos pirmosios šv. Mišios, laikmetis.lt  Gačionių dvaro šeimininkai džiaugiasi pašventinta koplyčia (foto) rokiskiosirena.lt 2025-09-25 

Koplyčios dvare nebuvo, dvarininkai Rozenai važiuodavo į Jūžintų bažnyčią. Šiuolaikinė koplyčia pastatyta senoviniu būdu, atspindinti XIX a. pradžioje vyravusį neoklasicizmo architektūros stilių, kaip ir kiti dvaro pastatai. Koplyčios pastatas su rąstų sienomis, ant akmens mūro pamatų, dvišlaičiu stogu su skardos danga, keturių kolonėlių portiku. Ant kraigo iškeltas geležinis ornamentuotas kryžius. Jo viršūnės papuoštos paukštelių figūromis, simbolizuojančiomis vėles. Koplyčios kryžius sukurtas pagal apylinkėse prieš šimtmetį stovėjusį koplytstulpį su tokiu kryžiumi. Jo įvaizdis panaudotas ir iliustruojant Juzefo Veisenhofo romaną „Sabalas ir panelė” (, 1911), kurio veiksmas vyko Gačionių dvare.Gačionių dvaras. Koks kryžius turėtų puošti Gačionių dvaro koplyčią? facebook.com 2025-07-16 Altoriaus dalyje įtaisytas V. Kasiulio paveikslas Aušros vartų Švč. Mergelės Marijos garbei. Dailininkas buvo nutapęs du tokius paveikslus – kitas yra Jėzuitų kolegijoje Vatikane.Gačionių dvaras atvertas lankytojams lrt.lt/radioteka, 2025-08-02 (30:50–34:20) 

 Šaltiniai 

 Nuorodos 

 Jūžintų Šv. arkang. Mykolo parapija paneveziovyskupija.lt
 Šarūnas Subatavičius. Istorinis tyrimas gacioniudvaras.lt

Kategorija:Rokiškio rajono koplyčios